شەفەق نیوز/ عەلی شەلغەم وەڕێەوبەر گشتی وەشکین
و مینەکردن، ئمڕوو دووشەممە، کۆتایی کار مینەکردن لە پارێزگای دیالە تەپەی شمارە
١٠٨٩/٣ لە ناوچەی ئەبو حەلاوە لە ناحیەی کەنعان راگەیان.
شەلغەم لە بەیاننامەیگ رەسیە ئاژانس شەفەق
نیوز وت: کارەیل مینەکردن رەسیە پەیاکردن ٥٧ پارچەی ئاسەواری لە قاو و قاجاخ خەڕگین
و زین و ملوانک و زریشک و وەیلکان و جیماگەیل کەناڵ و بینایلیگ لە سەردەم سلوقی.
شەلغەم وتیش: فەرمانگەی وەشکین و مینەکردن لە
کار خوەی وەردەوامە وەخاتر مینەکردن شوینەیل ئاسەواری وەشیوەیگ پیشەیی نوویگ وئامانج
پەیاکردن ئاسەواریەیل زیاتر لە گشت عراق لەڕی تیمەیل وەشکین ناوخوەیی و بیگانە.
